Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 5. számú melléklet a 89/2005. (V. 5.) Korm. rendelethez
Paragraph Index: 1213

2. 016. A telephelyengedély érvényét veszti, ha a létesítési munkákat nem kezdték meg az engedélyben meghatározott idõtartamon belül, továbbá ha az engedélyben elõírt feltételek és kötelezések nem teljesülnek. 2.017. A telephely engedélyeztetésére benyújtott dokumentációban be kell mutatni, hogy a telephelyi adottságok mellett a létesítendõ kutatóreaktor az érvényes jogszabályoknak, valamint a Nukleáris Biztonsági Szabályzat elõírásainak eleget tesz. 2.018. Az engedélykérelemhez az elõzõeken túl mellékelni kell a jogszabályban elõírt, más hatóságok által az engedélykérelem tárgyát képezõ tevékenységgel kapcsolatos egyéb hatósági engedélyeket, hozzájárulásokat. 2.1.2.2. Létesítési engedély 2.019. A létesítési engedély – a jogszabályokban elõírt egyéb engedélyek megléte esetén és az engedélyben rögzített feltételek teljesülése mellett – a talajjellemzõk biztosítása érdekében végzendõ tevékenységekre (talajcsere, cölöpözés stb.), a kutatóreaktor építményeinek építésére, a biztonsági osztályba sorolt rendszerek, rendszerelemek gyártására, beszerzésére, szerelésére, felállítására, az üzembe helyezést elõkészítõ tisztítási és mosatási munkák, valamint azoknak az inaktív funkció- próbáknak az elvégzésére jogosít fel, amelyeket nukleáris anyagot tartalmazó fûtõelemek nélkül hajtanak végre. 2.020. A létesítési engedély az üzembe helyezési engedély kiadásáig, de legfeljebb a kiadásától számított 10 évig érvényes. Az engedély érvényessége kérelemre további 5 évre egyszer meghosszabbítható, ha a létesítést megkezdték és reális esély van arra, hogy a meghosszabbított érvényességi idõ alatt a kutatóreaktor üzembe helyezésre alkalmas állapotba hozható. 2.021. A létesítési engedély érvényét veszti, ha a létesítési munkákat nem kezdték meg az engedélyben meghatározott idõtartamon belül, továbbá ha az engedélyben elõírt feltételek nem teljesültek. 2.022. Az engedélykérelemhez mellékelni kell az Elõzetes Biztonsági Jelentést, amelyben be kell mutatni, hogy az érvényes jogszabályokban és a Nukleáris Biztonsági Szabályzatban elõírt követelmények teljesülnek, vagy a késõbbiekben teljesíthetõk, a tervezés során alkalmazott biztonsági alapelvek és kritériumok teljesülése esetén a kutatóreaktor biztonságosan üzemeltethetõ lesz. Az Elõzetes Biztonsági Jelentés tartalmi felépítését az 1. függelék tartalmazza. 2.023. Az engedélykérelemhez az elõzõeken túl mellékelni kell a jogszabályban elõírt, más hatóságok által az engedélykérelem tárgyát képezõ tevékenységgel kapcsolatos egyéb hatósági engedélyeket, hozzájárulásokat. 2.1.2.3. Üzembe helyezési engedély 2.024. Az üzembe helyezési engedély a jogszabályokban elõírt egyéb engedélyek megléte esetén az engedélyben rögzített feltételek teljesülése mellett feljogosít

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes